Leonor Lambertini

Leonor Emma Lambertini (São Paulo, 1920ko apirilaren 28a – ibidem, 1993ko maiatzaren 26a), Leonor Pachêco izenez ere ezaguna, brasildar aktore eta gidoilaria izan zen. Besteak beste, Benta andrea antzeztu zuen Sítio do Picapau Amarelo telesailean, eta bere ahizpa Lúciak, berriz, Emília panpina.

 Bizitza 
Leonor Emma Lambertini São Paulon jaio zen 1920ko apirilaren 28an. Lúcia Lambertini aktore eta zuzendariaren ahizpa zen, eta 1958an telebistan debutatu zuen, Rede Tupi kateko Sítio do Picapau Amarelo haurrentzako telesailean, non Benta andrearen papera lortu zuen. Telesail horretan hainbat urtez antzeztu zuen arrakasta handiz.

Orduan TV Culturara joan zen, eta han aktorea ez ezik, gidoilaria ere izan zen. Escrava do Silêncio, Amor de Perdição eta Sangue Rebelde telenobelen gidoiak idatzi zituen. Aktore gisa, Meu Pedacinho de Chão, O Tirano, As Professorinhas eta Sangue Rebelden parte hartu zuen.

1970eko hamarkadan, Leonor Pachêco izena erabiltzen hasi zen eta Rede Tupira itzuli zen, non hamarkada osoa eman zuen eta Salário Mínimo, Bel Ami, A Revolta dos Anjos, Ovelha Negra, A Viagem, Éramos Seis, João Brasileiro, o Bom Baiano eta Como Salvar Meu Casamento telenobeletan antzeztu zuen. Gainera, TV Record kateko O Espantalho telenobelan parte hartu zuen 1977an. Rede Tupik porrot egin zuenean, Rede Bandeirantesera joan zen.

Adolpho Pachecorekin ezkondu zen eta lau seme-alaba izan zituen: Rafael Pacheco 'Faelzinho', Nonô Pacheco, Didi Pacheco eta Adolpho Pacheco Filho. Horietatik hiru ere aktoreak bihurtu ziren.

1993an hil zen São Paulon arrazoi ezezagunengatik.

 Filmografia 

 Telebista 
+UrteakIzenburuaPertsonaiaKateaOharrak1958-1963Sítio do Picapau AmareloBenta andreaRede Tupi1959A PrincesinhaTV PaulistaOs Irmãos Dombey1964-1965Sítio do Picapau AmareloBenta andreaTV Cultura1965As ProfessorinhasLeonorO TiranoEscrava do SilêncioLucien andrea1966Sangue RebeldeMaria Tereza1967-1968Sítio do Picapau AmareloBenta andreaBand1971Meu Pedacinho de ChãoJoana Menezes (Ama Benta)TV Cultura1972A Revolta dos AnjosNatáliaRede TupiBel-Ami1975A ViagemLuísaOvelha NegraEma1977O EspantalhoTVS/RecordÉramos SeisMaria CamposRede Tupi1978Salário MínimoIsaura andreaJoão Brasileiro, o Bom BaianoSofia1979Como Salvar Meu CasamentoArminda1980A Deusa VencidaVina AlbuquerqueBand1982Os Imigrantes: Terceira Geraçãoizeba Giovanna1983Eu PrometoTV Globo1987Sassaricandoostatuko emakumea
 Zinema 
+UrteaIzenburuaPertsonaia1967O CorintianoMirabela1980Os Rapazes da Difícil Vida Fácilbidaiaria1981Lílian, a SujaAmélia andrea1982O Olho Mágico do Amor1983Sexo, Sua Única ArmaAngelina

 Erreferentziak 

 Kanpo estekak 

Kategoria:Sãopaulotarrak
Kategoria:Brasilgo emakume aktoreak
Kategoria:XX. mendeko aktoreak
Kategoria:Telebistako gidoilariak
Kategoria:São Paulon hildakoak